Čertowa klětka

Čertowa klětka () je 467 metrow wysoka hora we Łužiskich horach Budyskeho wokrjesa. Wona słuša do prěnjeho (sewjerneho) hórskeho rjećaza a leži mjez Worjołcom (434 m) a Małym Pichowom (455 m). Pod horu ležitej wjesce Zdźar a Wostašecy, wuchodnje Čertoweje klětki wjedźe wokrjesna dróha z Wjelećina do Hornjeje Hórki přez hórski přesmyk při hajnkowni (Jägerhauspass).

Kaž na mnohich łužiskich horach namakaja so tež na Čertowej klětce napadne skały z granodiorita, kotrež dopominaja po swojej formje na klětku w cyrkwi. Hora zarjaduje so z tym do rynka z čertom zwjazanych městnosćow we łužiskich horach (tak tež Čertowa myjnica a Čertowa stopa při Hromadniku).

 Wotkaz 

Kategorija:Hora w Hornjej Łužicy
Kategorija:Hora w Sakskej
Kategorija:Wjelećin
Kategorija:Hora w Europje
Kategorija:Łužiske hory